תלמידים והורים יקרים,

ערב חג הפסח תש"פ מבקשת לברך אתכם ואת בני ביתכם בחג פסח שמח וכשר!!

הסדר הזה יהיה עבור כולנו סדר פסח כל כך אחר ושונה ונאלץ לראות את האהובים עלינו ב ZOOMבלבד.

צוות מורי ביה"ס לימד עד כמעט ערב החג על מנת לאפשר הכנה מיטבית לבחינות החיצוניות והפנימיות לתלמידי יא ויב וכן מסגרת למידה לתלמידי ז' - י' על מנת להקנות שגרת למידה ומטריה חברתית ורגשית.

מבקשת בהזדמנות זו, להודות למורים על ההשקעה הרבה בלמידה המקוונת תוך שימוש בפלטפורמות השונות.

לאור המצב הדינמי, משרד החינוך פרסם לוח בחינות בגרות חדש ומעודכן, כמו כן, המשרד פרסם מיקוד נוסף וכל זאת על מנת לאפשר לתלמידי יא' יב' לסיים את בחינות הבגרות בהצלחה!!

חשוב לציין, כי מתווה ההבחנות מתייחס למועד קיץ תש"פ בלבד.

במתווה כלולים כל התלמידים הרשומים להבחנות חיצונית במועד קיץ תש"פ.

להלן פירוט נהלי ההבחנות בביה"ס:

תלמידי יב יבחנו עפ"י המפרט הבא:

1 התלמידים יבחנו במקצועות החובה: מתמטיקה ואנגלית, בלשון התלמידים נבחנו בשנה"ל הקודמת.

הבגרות באנגלית בע"פ לא תתקיים, ינתן ציון פנימי עי המורים, אשר ישוקלל עם מרכיבים נוספים לכלל ציון סופי.

2 באשכול הומניסטיקה התלמידים יבחנו בבחינת בגרות חיצונית אחת בלבד בתנ"ך וזאת עפ"י החלטת ביה"ס.

ביתר המקצועות- אזרחות וספרות ינתן ציון שנתי (כולל בחינת מתכונת) בשקלול מרכיבים נוספים אשר יופיע כציון סופי בבחינת הבגרות.

3 אשכול מדעים: התלמידים יבחנו בפיסיקה.

ביתר המקצועות ינתן ציון שנתי (כולל מתכונת ), אשר ישוקלל עם מרכיבים נוספים ויופיע בתעודת הבגרות.

4 עבודות גמר-מקצוע התמחות: התלמידים יגישו למנחים את חוברות הפרויקטים עפ"י הלוז שניתן להם והחוברות ישלחו בשילובית למשרד החינוך. מנחה הפרויקט יבחן את התלמיד בzoom או בפלטפורמה אחרת והציון המשוקלל עם מרכיבים נוספים יהווה את הציון הסופי.

5 מדעי הנדסה ינתן ציון שנתי (כולל מתכונת ), שישתקלל עם מרכיבים נוספים לכדי ציון סופי.

6 תלמידים שלומדים לקראת 30 % במדעי המחשב חייבים לסיים את המטלה/פרויקט על מנת שציון פנימי זה ישתקלל עם השאלון במדעי המחשב 70% בו נבחנו בשנה"ל הקודמת.

תלמידי יא יבחנו עפ"י המפרט הבא:

1 מקצועות החובה מתמטיקה, אנגלית ולשון.

2 אשכול הומניסטיקה- התלמידים יבחנו בבחינה חיצונית בהיסטוריה, למעט תלמידים שנבחנו באופן מתוקשב במועד החורף האחרון.

3 אשכול מדעים: ניתן לגשת לבחינה אחת בלבד ע"כ לתלמידים תנתן הזכות לבחור את מקצוע ההבחנות פיסיקה או מדעי המחשב, רעות ברתנא, רכזת השכבה תשלח טופס מקוון לבחירת התלמידים בקשת התלמיד תהיה כפופה לאישור ביה"ס.

במקצוע שלא יבחרו להבחן בו בבחינה חיצונית ינתן ציון שנתי שישוקלל עם מרכיבים נוספים לכלל ציון סופי.

תלמיד המתוכנן לגשת רק לשאלון אחד פיסיקה או מדעי המחשב לא תהיה לו בחירה והוא יבחן בשאלון שהוזמן עבורו.

בכל המקצועות בהם התלמידים אמורים לגשת לבחינה חיצונית וכן במקצועות בהם ינתן ציון שנתי משוקלל בלבד, תתקיים בחינת מתכונת/מטלת מתכונת ב zoom או בפלטפורמה אחרת.

ערכה של בחינת המתכונת יהיה 15 % אלא אם כן, הבחינה תתקיים במצב שגרה ואז צפוי שערכה יהיה 30 % ( אנו נעדכן בהתאם)

ציוני ההגשה הבית סיפריים ינתנו בהתאם למדיניות משה"ח ובמקצועות שנלמדו במשך שנתיים או שלוש ילקחו בשקלול גם הציונים השנתיים של השנים הקודמות.

כמו כן, 10 % מהציון השנתי ינתן בהתייחס לתלמידאות דהיינו התמדה, השקעה והשתתפות בשעורים.

הערות חשובות:

1 כל המקצועות בהם התלמידים לא ניגשים לבחינת בגרות חיצונית, בשל ההנחיות החדשות, ביה"ס ימסור למשרד החינוך ציונים שנתיים שישוקללו עם מרכיבים נוספים לכלל ציון סופי בשאלון.

2 מועדי ב' במתמטיקה ואנגלית יתקיימו, כפי הנראה, בטרם ימסרו תוצאות מועדי א וזאת בשל הלוז הצפוף.

לאור זאת, מומלץ לגשת גם למועד ב', חשוב לציין, כי הציון הקובע הינו הציון הגבוה מבין שני המועדים.

3 שיפור ציון-כל תלמיד ביא ויב המעוניין לשפר ציון ונרשם לבגרות ובהינתן שיש בחינה חיצונית במקצוע המדובר יוכל להבחן מעבר לתוכנית ההבחנות שנקבעה בביה"ס.

4 תלמיד שלא יסיים את שעות המעורבות החברתית לא יהיה זכאי לתעודת בגרות!!

תלמידי שכבה י'

מתבקשים לסיים את כל מטלות הערכה החלופית של 30 % ולהגישם למורים.

מעורבות חברתית בכל שכבות הגיל:

לאור מגבלת הבידוד, על התלמידים לסיים את שעות המעורבות החברתית עי פעילות מקוונת. ניתן לסייע בלמידה מרחוק לחבר או סיוע לקשישים בקניות/ הזמנת משלוחים מהסופר לקשישים או כל יוזמה אחרת של התלמיד או קבוצות תלמידים, יש לבקש אישור על הפעילות מדורית לוי.

כמו כן, יש לתעד ולרשום את השעות ולעדכן את מחנך הכיתה.

דורית לוי, רכזת חינוך חברתי, תוציא הנחיות נוספות.

שלומי כהן, הסגן, בונה את תוכנית ההבחנות הפנימית כולל בחינות / מטלות מתכונת ויפרסם את הלו"ז בימים הקרובים.

פרסום המערכת המקוונת מועלת כל ערב לאתר ביה"ס וכן יועלה לוח הבחינות.

תודה מיוחדת לכם ההורים על הירתמותכם לסייע למשפחות נזקקות מביה"ס בתיאום עם היועצת לימור הררי.

בכל שאלה/בעיה או קושי ניתן לפנות למחנך או ליועצת ביהס.

בשמי ובשם סגל ביה"ס, מבקשת לאחל לכם ולמשפחתכם חג פסח שמח !!

בתקווה לימים טובים וחזרה לשגרה ברוכה בהנדסאים,

בברכה,

אורית רוזן,

מנהלת ביה"ס